Stropeliai

Stropeliai – kaimas rytinėje Kretingos rajono savivaldybės dalyje, 10 km į pietus nuo Salantų, prie Šiaulių-Kretingos geležinkelio ir Mišupės upelio. Stovi Stropelių geležinkelio tiltas.

Šiauriniame kaimo pakraštyje, prie Sėlenių kaimo ribos, stūkso Stropelių kalva, vad. Kalva, o prie Mišupės upelio – senosios kaimo kapinės.

 Istorija 

Stropeliai pirmąkart paminėti 1694 m. Nuo 1861 m. priklausė Kartenos valsčiui. 1923 m. kaime buvo 23 ūkiaiLietuvos apgyvendintos vietos. Kaunas, 1925, p. 114. Tarpukariu kaimas tapo seniūnijos centru. Seniūnu 1932 m. buvo Ignas Duoblys, o seniūno padėjėju – Juozas BeržonskisSavivaldybių žinynas, Kaunas, 1932, p. 600.

1930–1932 m. nutiesus Kretingos–Telšių geležinkelį, pietinis kaimo pakraštys (6 sodybos) liko atskirtas nuo pagrindinės dalies, o prie geležinkelio buvo pastatytas Stropelių tarpstotis. Šalia kaimui būdingų medinių gyvenamųjų ir ūkinių pastatų, prie pagrindinės gatvės netoli geležinkelio Vytautas Ramonas pasistatė dviaukštį raudonų plytų mūrinį namą, kurio pirmame aukšte įrengė krautuvę. 1935–1937 m. kaime pravesta žemės reforma, kurios metu kaimą į vienkieminius ūkius skirstė matininkas Povilas Kerza. Tarpukariu veikė Stropelių Jaunųjų ūkininkų ratelis.

1944 m. į Vakarus pasitraukė ūkininkas Justinas Kripas su žmona Justina Motužyte-Kripiene. 1944 m. įsteigta Stropelių apylinkė, atidarytas Stropelių klubas-skaitykla. 1947 m. kaime įkurtas „Mišupės“ kolūkis, kurio pirmininku išrinktas mažažemis valstietis Augustas Paulius. Vėliau kolūkis prijungtas prie Kūlupėnų tarybinio ūkio. 1949 m. kovo 25 d. į Krasnojarsko krašto Bolšaja Murta rajoną ištremtas Ignas Lubys su šeima: žmona Stanislava Lubienė, sūnumi Vytautu, dukromis Danute ir Liudvika1941-1952 metų Lietuvos tremtiniai, d. 1. Vilnius: Vidaus reikalų ministerija, 1993..

1945–1952 m. apylinkėje veikė LLA Žemaičių apygardos Kardo rinktinės partizanai. Jie 1946 m. nušovė Stropelių apylinkės vykdomojo komiteto pirmininką J. Beniušį, o 1952 m. balandžio 15 d. – pradinės mokyklos mokytoją, komjaunuolę Jadvygą Suokaitę.

1962–1963 m. įvesta elektra ir radijo taškas, pradėti pirmieji žemės melioracijos darbai. Sovietmečiu veikė biblioteka ir Stropelių pradinė mokykla, kurios XX a. 8-ajame dešimtmetyje uždarytos.

 Gyventojai 

 Šaltiniai 



Kategorija:Kretingos rajono savivaldybės gyvenvietės